USA hävitaja USS McFaul seisab viiendat päeva ankrus Bathumi sadama lähedal, olles president George W. Bushi korraldusel toimetanud Gruusiale 70 tonni humanitaarabi. Rannavalvekutter Dallas saabus eile samuti Bathumisse, sest Phothi sadamasse 35 tonni humanitaarabi viimine osutus Vene laevastiku tõttu võimatuks. Humanitaarabi vedavaid sõjalaevu  julgestab ka Vahemeres asuva USA 6. laevastiku lipulaev USS Mount Whitney, seni siiski teisel pool Türgi väinu.